Julian Sands
Julian Richard Morley Sands (rođen 4. januara 1958 – c. 13. januara 2023) bio je engleski glumac. Poznat je po ulogama u filmovima The Killing Fields, Soba s pogledom, Warlock, Arahnofobija, Boxing Helena i Napuštajući Las Vegas. Uz to, proslavio se i ulogom Vladimira Bierka u seriji 24, Jor-Ela u seriji Smallville i Yulisha Rabitova u seriji Banshee. Nestao je 13. januara 2023. tokom planinarenja u San Gabrielu, sjeveroistočno od Los Angelesa. Zračnom i kopnenom potragom nađen je njegov automobil, ali nijedan trag od njega. Prema signalima njegovog mobitela, posljednja poznata lokacija je u blizini planine San Antonio (Baldi). Dana 24. juna nađeni su ljudski ostaci u području u kojem je nestao, a tri dana kasnije potvrđeno je da su Sandsovi. Nešto manje od mjesec kasnije objavljeno je da uzrok smrti nije mogao biti utvrđen zbog stanja tijela.